ໃນຂະນະທີ່ ຍີ່ປຸ່ນ ຈັດພິທີລະນຶກ​ເຖິງ ວັນຄົບຮອບການຖືກຖິ້ມລະເບີດນິວເຄລຍໃສ່, ແຕ່ໄພຄຸກຄາມຈາກ ຈີນ ໄດ້ທໍາລາຍຂໍ້ຫ້າມທາງທະຫານ
ນາຍົກລັດຖະມົນຕີຂອງ ຍີ່ປຸ່ນປະກາດເພີ້ມງົບປະມານເຂົ້າໃນການປ້ອງກັນປະເທດຢ່າງ 'ຫຼວງຫຼາຍ' ເນື່ອງຈາກ ຈີນ ດໍາເນີນການຝຶກຊ້ອມທາງທະຫານຢູ່ບໍລິເວນອ້ອມຮອບໄຕ້ຫວັນ, ເຊິ່ງໃກ້ກັບຍີ່ປຸ່ນ
ຍີ່ປຸ່ນລະນຶກເຖິງວັນຄົບຮອບໃນການຖິ້ມລະເບີດນິວເຄລຍໃສ່ເມືອງຮິໂຣຊິມາ ແລະເມືອງນາກາຊາກິ ເຊິ່ງໄດ້ສັງຫານປະຊາຊົນໄປຫຼາຍກວ່າ 2 ແສນຄົນ, ແລະສົ່ງຜົນເຮັດໃຫ້ສົງຄາມໂລກຄັ້ງທີສອງສິ້ນສຸດລົງ ແຕ່ເຖິງແມ່ນນາຍົກລັດຖະມົນຕີຂອງຍີ່ປຸ່ນ ຈະໃຫ້ຄໍາໝັ້ນສັນຍາໃນການປະຕິບັດງານເພື່ອສັນຕິພາບຂອງໂລກ, ລັດຖະບານແມ່ນກໍາລັງວາງແຜນໃນການເພີ້ມງົບປະມານດ້ານປ້ອງກັນປະເທດຄັ້ງໃຫຍ່, ເຊິ່ງເປັນເລື້ອງທີ່ຕ້ອງຫ້າມມາເປັນເວລາດົນນານລຸນຫຼັງການຜ່າຍແພ້ສົງຄາມຂອງຍີ່ປຸ່ນ ໃນປີ 1945 ດັ່ງທີ່ ເຮັນຣີ ຣິຈແວລ ມີລາຍງານ ຈາກນະຄອນຫຼວງໂຕກຽວ, ເຊິ່ງການປ່ຽນແປງຄັ້ງຍິ່ງໃຫຍ່ນີ້ ມີຂຶ້ນຍ້ອນຄວາມຢ້ານກົວຈາກໄພຄຸກຄາມຂອງຈີນ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ໂຮງຮຽນເດັກນ້ອຍຢູ່ໃນທ້ອງຖິ່ນ ຮ່ວມກັບບັນດາຜູ້ລອດຊີວິດຈາກເຫດການຖິ້ມລະເບີດໃສ່ເມືອງຮິໂຣຊິມາ ໄດ້ຈັດພິທີລະນຶກເຖິງວັນຄົບຮອບ 77 ປີຂອງການລະເບີດ ທີ່ໄດ້ທໍາລາຍເມືອງຂອງພວກເຂົາເຈົ້າ ແລະສັງຫານຜູ້ຄົນຢູ່ໃນຂົງເຂດແຫ່ງນັ້ນປະມານ 140 ພັນຄົນ ໃນວັນເສົາແລ້ວນີ້ ນອກນັ້ນ ຍັງມີສະມາຊິກຂອງລັດຖະບານຍີ່ປຸ່ນ ແລະເລຂາທິການໃຫຍ່ ອົງການສະຫະປະຊາຊາດເຂົ້າຮ່ວມນຳ ທ່ານແອນໂຕນີໂອ ກູເຕເຣສ, ເລຂາທິການໃຫຍ່ແຫ່ງອົງການສະຫະປະຊາຊາດກ່າວເປັນພາສາອັງກິດວ່າ: ເມືອງຮິໂຣຊິມາ ຈະເປັນເຈົ້າພາບຈັດກອງປະຊຸມສຸດຍອດ ກຸ່ມ G-7 ໃນປີໜ້ານີ້ ທ່ານຟູມິໂອະ ກິຊິດະ, ນາຍົກລັດຖະມົນຕີຂອງຍີ່ປຸ່ນກ່າວເປັນພາສາຍີ່ປຸ່ນວ່າ: ລັດຖະທໍາມະນູນຂອງຍີ່ປຸ່ນ ຖືກຂຽນຂຶ້ນມາລຸນຫຼັງການຜ່າຍແພ້ສົງຄາມໃນປີ 1945 ກ່າວໄວ້ວ່າ ‘ປະຊາຊົນຊາວຍີ່ປຸ່ນຂໍປະຕິເສດຕໍ່ການເຮັດສົງຄາມຕະຫຼອດໄປໃນຖານະສິດທິອະທິປະໄຕຂອງຊາດ’ ແຕ່ໄພຄຸກຄາມແຫ່ງສົງຄາມແມ່ນຍັບໃກ້ເຂົ້າມາຢູ່ບໍລິເວນຂອບເຂດຊາຍຝັ່ງຂອງປະເທດ ການຊ້ອມລົບຂະໜາດໃຫຍ່ທາງທະຫານຂອງຈີນ ຢູ່ບໍລິເວນອ້ອມຮອບເກາະໄຕ້ຫວັນໃນບໍ່ເທົ່າໃດມື້ທີ່ຜ່ານມານີ້ ເຊິ່ງເປີດເຜີຍໃຫ້ເຫັນຢູ່ໃນຊ່ອງໂທລະພາບຂອງລັດຖະບານ, ໄດ້ເພີ້ມຄວາມຢ້ານກົວຂຶ້ນວ່າ ລັດຖະບານປັກກິ່ງກໍາລັງວາງແຜນທີ່ຈະຮຸກຮານເກາະດັ່ງກ່າວ ເຊິ່ງພວກເຂົາເຈົ້າອ້າງວ່າ ເປັນສ່ວນນຶ່ງຂອງດິນແດນຈີນ ຍີ່ປຸ່ນກ່າວວ່າ ລູກສອນໄຟຂອງຈີນຈໍານວນນຶ່ງໄດ້ຕົກລົງມາໃສ່ທະເລທີ່ເປັນສ່ວນນຶ່ງຂອງຂົງເຂດເສດຖະກິດພິເສດຂອງພວກເຂົາເຈົ້າ ຢູ່ເມືອງຮິໂຣຊິມາ, ລຸນຫຼັງການຈັດພິທີລະນຶກເຖິງການຖິ້ມລະເບີດໃສ່, ນາຍົກລັດຖະມົນຕີຂອງຍີ່ປຸ່ນກ່າວວ່າ ລັດຖະບານຈໍາເປັນຕ້ອງຮັບມືກັບວິກິດການຢູ່ໃນໄຕ້ຫວັນ ແລະ ຢູເຄຣນ ທ່ານຟູມິໂອະ ກິຊິດະ, ນາຍົກລັກຖະມົນຕີຂອງຍີ່ປຸ່ນ ກ່າວເປັນພາສາຍີ່ປຸ່ນວ່າ: ນັກວິເຄາະ ເທັດຊູໂອະ ໂກຕານິ (Tetsuo Kotani) ກ່າວວ່າ ນະໂຍບາຍດັ່ງກ່າວ ໄດ້ຮັບການສະໜັບສະໜຸນຈາກປະຊາຊົນຢ່າງຫຼວງຫຼາຍ ທ່ານເທັດຊູໂອະ ໂກຕານິ, ສາດສະດາຈານກ່ຽວກັບການສຶກສາຢູ່ໃນທົ່ວໂລກ ແຫ່ງມະຫາວິທະຍາໄລມີກາອິ (Meikai) ກ່າວເປັນພາສາອັງກິດວ່າ: ທ່ານ ໂກຕານິ ກ່າວວ່າ ຍິ່ປຸ່ນ ອາດຖືກແກ່ດຶງເຂົ້າຮ່ວມຄວາມຂັດແຍ້ງຕ່າງໆກ່ຽວກັບໄຕ້ຫວັນ ທ່ານເທັດຊູໂອະ ໂກຕານິ, ສາດສະດາຈານກ່ຽວກັບການສຶກສາຢູ່ໃນທົ່ວໂລກ ແຫ່ງມະຫາວິທະຍາໄລມີກາອິ ກ່າວເປັນພາສາອັງກິດວ່າ: ການຖິ້ມລະເບີດໃສ່ເມືອງຮິໂຣຊິມາ ແລະເມືອງນາກາຊາກິ ໄດ້ປ່ຽນທັດສະນະຄະຕິຂອງປະຊາຊົນຊາວຍີ່ປຸ່ນທີ່ມີຕໍ່ສົງຄາມ ແລະອໍານາດທາງທະຫານ ແຕ່ 77 ປີຕໍ່ມາ, ປະເທດດັ່ງກ່າວກໍາລັງປະເຊີນກັບຄວາມຈິງອັນໃໝ່: ປະເທດ ຈີນ ທີ່ມີຄວາມເຂັ້ມແຂງ ທາງທະຫານ, ມີທ່າທີແບບຮຸກຮານນັ້ນ ແມ່ນເຕັມໃຈ ແລະກໍສາມາດທີ່ຈະຂະຫຍາຍອຳນາດຂອງຕົນຢູ່ໃກ້ໆກັບປະເທດຍີ່ປຸ່ນ Fumio Kishida, Japanese Prime Minister, male in Japanese Fumio Kishida, Japanese Prime Minister, in Japanese Tetsuo Kotani, Professor of Global Studies at Meikai University, male in English Tetsuo Kotani, Professor of Global Studies at Meikai University, male in English